Na temelju Odluke o donošenju Protokola o kontroli ulaska i izlaska u školskim ustanovama Ministarstva znanosti, obrazovanja i mladih (KLASA: 602-01/24-01/00527; URBROJ: 533-05-25-0003) od 2. siječnja 2025. godine, ravnateljica Srednje škole Gračac donosi

**PROTOKOL**

**O PROVEBI MJERA KONTROLE ULASKA I IZLASKA U PROSTORE SREDNJE ŠKOLE GRAČAC**

Protokol je donešen s ciljem osiguravanja veće sigurnosti u Srednjoj školi Gračac, zaštite učenika i radnika Škole te prevencije mogućih situacija povećanog rizika.

**Kontrola pristupa, zaključavanje i nadzor glavnog ulaza u prostore Srednje škole Gračac**

1. Škola ima ukupno pet ulaza, od kojih je jedan glavni ulaz u školsku zgradu (na sjevernoj strani zgrade).
2. Glavna ulazna vrata Škole (kao i svi ostali ulazi) će se zaključavati tijekom cijelog radnog vremena.
3. Škola je osigurala svu tehničku prilagodbu zamjenom brava na vratima koje onemogućavaju izvana ulaz u Školu, a normalan izlaz iz Škole.
4. U svrhu ulaska učenika i radnika u Školu prije početka nastavnog dana, glavna ulazna vrata biti će otključana 30 minuta prije početka nastave te 15 minuta nakon završetka nastave.
5. Škola je donijela raspored dežurstva radnika na glavnom ulazu u Školu, prizemlju i 1. katu sukladno Godišnjem planu i programu rada Škole.
6. Dežurni radnici su u slučaju uočavanja bilo kojeg protupravnog ponašanja ili ponašanja kojim se ugrožava sigurnost osoba u prostorima Škole dužni o istom odmah obavijestiti policiju.
7. Tijekom malih odmora učenicima nije dopušteno napuštanje Škole, osim za vrijeme velikog odmora.

**Pravila i način najavljivanja posjeta i ulaska roditelja i posjetitelja u Srednju školu Gračac**

1. Roditelji učenika, kao i drugi posjetitelji, mogu ulaziti u prostorije Škole samo u dogovorenom terminu uz prethodnu najavu ili na poziv Škole.
2. Prethodnu najavu mogu obaviti putem telefona (023/773-870), e-mailom (ss-gracac@ss-gracac.skole.hr), a roditelji i putem e-dnevnika ili telefonskim kontaktom s razrednikom.
3. Roditelji kao i svi drugi posjetitelji su dužni pružiti na uvid dežurnom radniku Škole osobnu iskaznicu ili drugi odgovarajući dokument s fotografijom radi provjere njihova identiteta. Osobi koja to odbije neće se dopustiti ulazak u Školu.
4. Razrednik će u slučaju održavanja roditeljskog sastanka roditelje dočekati na ulazu Škole te ih ispratiti nakon sastanka do izlaza.
5. Dežurni radnik Škole je obvezan evidentirati svakog posjetitelja (datum, ime i prezime posjetitelja, vrijeme i razlog dolaska, ime i prezime radnika kojeg posjećuje, vrijeme odlaska i potpis dežurnog radnika) te uputiti na dogovoreno mjesto.

**Edukacija, informiranje učenika, radnika i roditelja te međuresorna suradnja**

1. Srednja škola Gračac će nakon formiranja školskog sigurnosnog tima održavati redovite sastanke na kojima će se analizirati sve potencijalne sigurnosne prijetnje i vršiti evaluacija zaštitnih mjera.
2. Škola će provoditi tijekom godine simulacije evakuacije i drugih kriznih situacija.
3. Razrednici će u dogovoru s roditeljima uspostaviti učinkovit sustav komunikacije radi brzih i koordiniranih reakcija u slučaju kriznih situacija u Školi, kao i sa vanjskim službama u općini Gračac (lokalna policijska postaja, vatrogasci, hitna pomoć, općina, civilna zaštita,...).

Ovaj Protokol biti će objavljen na web stranici i oglasnoj ploči Škole, a s istim će svi učenici kao i roditelji biti upoznati od strane razrednika.

**Ravnateljica:**

**Ivana Jelinčić Lasić, dipl.psih.**